CELEX: 62019TN0011
Language: fi
Date: 2019-01-02 00:00:00
Title: Asia T-11/19: Kanne 2.1.2019 – Mutualidad de la Abogacía ym. v. EKP ja SRB

25.2.2019   
            
            
               FI
            
            
               Euroopan unionin virallinen lehti
            
            
               C 72/43
            
         
      Kanne 2.1.2019 – Mutualidad de la Abogacía ym. v. EKP ja SRB
      (Asia T-11/19)
      (2019/C 72/56)
      Oikeudenkäyntikieli: espanja
      
         Asianosaiset
      
      
         Kantajat: Mutualidad de la Abogacía (Madrid, Espanja) ja 75 muuta kantajaa (edustajat: asianajajat R. Pelayo Jiménez, A. Muñoz Aranguren ja P. Hermida Paredes)
      
         Vastaajat: Euroopan keskuspankki (EKP) ja yhteinen kriisinratkaisuneuvosto (SRB)
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  toteamaan, että EKP:lle ja SRB:lle on syntynyt sopimussuhteen ulkopuolinen korvausvelvollisuus kannekirjelmässä yksilöityjen laiminlyöntien johdosta, ja velvoittamaan ne korvaamaan kantajille aiheutuneet vahingot, joiden määrä arvioidaan kantajien osakkeiden rahallisen arvon mukaan ja joka on SRB:n oman ”Arviointi 1:n” mukaan 2,0020217 euroa osakkeelta, tai toissijaisesti velvoittamaan vastaajat maksamaan korvauksen, jonka määrä on 0,8442 euroa osakkeelta.
               
            
                  —
               
               
                  korottamaan vahingonkorvauksen määrää hyvityskoroilla, jotka vastaavat EUROSTATin Espanjassa toteamaa vuotuista inflaatiota, 6.6.2017 lähtien tuomion antamiseen asti ja viivästyskoroilla (korkokannalla, jota Euroopan keskuspankki soveltaa perusrahoitusoperaatioihinsa, korotettuna 2 prosenttiyksiköllä) siitä päivästä lähtien, jolloin vahingonkorvausvelvollisuus todetaan tuomiolla, maksun suorittamiseen asti.
               
            
                  —
               
               
                  Velvoittamaan vastaajat korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat kahteen kanneperusteeseen.
      
                  1)
               
               
                  Ensimmäinen kanneperuste perustuu EKP:n väitetysti lainvastaisiin tai huolimattomiin toimiin tai laiminlyönteihin. Tältä osin kantajat vetoavat seuraavaan:
                  
                              —
                           
                           
                              luottamuksensuojan periaatetta on loukattu, koska EKP toimielimenä, joka vastaa vakavaraisuuden arviointiprosessista (SREP) loi Popular Español S.A:n osakkeenomistajille oikeutettuja odotuksia
                           
                        
                              —
                           
                           
                              EKP on loukannut huolellisuusvelvoitetta ja hyvän hallinnon periaatetta, koska se ei ole toteuttanut Banco Popular Español, S.A:n suhteen asianmukaisia ennakollisia toimenpiteitä ja/tai takaisinperintätoimia, millä rikotaan varhaisen tilanteeseen puuttumisen toimenpiteitä koskevia ohjeita (direktiivin 2014/59 27 artikla).
                           
                        
            
                  2)
               
               
                  Toinen kanneperuste perustuu EKP:n väitetysti lainvastaisiin tai huolimattomiin toimiin. Tältä osin kantajat vetoavat seuraavaan:
                  
                              —
                           
                           
                              asetuksen (EY) N:o 806/2014 7 ja 13 artiklaa ja direktiivin 2014/59 3 artiklan 4 kohtaa on rikottu, koska SRB:n ja EKP:n toimia ei ollut yhdenmukaistettu ja koska Banco Popular Español, S.A:n kriisinratkaisusuunnitelmaa ei ollut ajantasaistettu
                           
                        
                              —
                           
                           
                              SRB:n vaitiolovelvoitetta on loukattu ja SEUT 339 artiklaa ja asetuksen N:o 806/2014 88 artiklan 1 kohtaa on rikottu vastaavasti
                           
                        
                              —
                           
                           
                              asetuksen N:o 806/2014 20 artiklaa on rikottu, koska CRU kieltäytyi suorittamasta Banco Popular Español, S.A:n lopullista arvostusta, ja huolellisuusvelvoitetta ja hyvän hallinnon periaatetta on loukattu vastaavasti.